**Ministru kabineta noteikumu projekta „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma** „ Ieguldījumi meža platību paplašināšanā un mežu dzīvotspējas uzlabošanā” **īstenošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5.panta ceturtā un septītā daļa;Eiropas Parlamenta un Padomes 2013.gada 17.decembra Regula Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 (Eiropas Savienības Oficiālais Vēstnesis, 2013.gada 20.decembris, Nr. L 347/487);Latvijas lauku attīstības programma 2014.–2020.gadam  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā un pārējās Eiropas Savienības dalībvalstīs sākas jaunais 2014.–2020.gada Eiropas Savienības fondu plānošanas periods un ir apstiprināta Latvijas lauku attīstības programma 2014.–2020.gadam. Tāpēc nepieciešams tiesiskais regulējums atbalsta pasākuma „ Ieguldījumi meža platību paplašināšanā un mežu dzīvotspējas uzlabošanā” īstenošanai (turpmāk – noteikumu projekts).Jauns normatīvais akts ir vajadzīgs, lai noteiktu Latvijas Lauku attīstības programmas 2014.–2020.gadam pasākuma **“**Ieguldījumi meža platību paplašināšanā un mežu dzīvotspējas uzlabošanā**”** atbalsta saņemšanas un piešķiršanas kārtību, sākot no 2015.gada. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Meža zemes un zemes īpašnieki – fiziskas un juridiskas personas, arī pašvaldības (apakšpasākumā „Ieguldījumi meža ekosistēmu noturības un ekoloģiskās vērtības uzlabošanai” un „Meža ugunsgrēkos un dabas katastrofās iznīcinātu mežaudžu atjaunošana”) – aptuveni 7000 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Sabiedrības mērķgrupas, kuras tiesiskais regulējums ietekmē vai varētu ietekmēt | Aptuveni 7000 atbalsta pretendentu. |
| Tiesiskā regulējuma ietekme uz tautsaimniecību un administratīvo slogu | Noteikumu projektā paredzētā kārtība ļaus nodrošināt atbalsta pasākuma „ Ieguldījumi meža platību paplašināšanā un mežu dzīvotspējas uzlabošanā” īstenošana, piešķirot atbalstu pretendentiem, kas atbildīs atbalsta saņemšanas nosacījumiem.Tā kā līdzīgi atbalsta pasākumi bija arī iepriekšējā plānošanas periodā no 2007. līdz 2013.gadam, tad turpmākajos gados administratīvais slogs nepalielināsies, jo pretendenti jau būs informēti par atbalsta pasākuma nosacījumiem un pamatprincipiem. Arī noteikumu projekta izstrādes laikā vairakkārt ir notikuši informatīvi pasākumi par jaunajā plānošanas periodā gaidāmajiem pasākumiem meža nozares atbalstam. |
| Administratīvo izmaksu monetārs novērtējums. | Paredzams, ka atbalsta pasākumā „ Ieguldījumi meža platību paplašināšanā un mežu dzīvotspējas uzlabošanā” pieteiksies aptuveni 7000 atbalsta pretendentu (informācija pēc Lauku atbalsta dienesta (turpmāk – LAD) 2007.–2014.plānošanas perioda datiem).Aprēķiniem izmantoti šādi pieņēmumi:* vidējā darba alga – 4,32 *euro* stundā (Centrālās statistikas pārvaldes dati: 2013.gada mēneša vidējā darba samaksa – 716 *euro*, 2014.gadā – 165,58 stundas mēnesī));
* degvielas cena – 1,1 *euro* litrā;
* degvielas patēriņa maksimums – 10 litri uz 100 kilometriem.
1. **Dokumentu sagatavošana un iesniegšana Valsts meža dienestā**

Lai sagatavotu vajadzīgos dokumentus, personai, kas vēlas pieteikties atbalsta pasākumam, ir jāiepazīstas ar atbalsta saņemšanas nosacījumiem un atbilstoši tiem jāsagatavo **Meža apsaimniekošanas atbalsta pasākumu plāns** (turpmāk – plāns). Izstrādei nepieciešamā informācija ir pieejama LAD mājaslapā. Tāpat pretendents var konsultēties, zvanot vai ierodoties personīgi LAD.Tā kā ar atbalsta saņemšanas nosacījumiem jāiepazīstas un plāns jāizstrādā visiem 7000 atbalsta pretendentiem, tiek pieņemts, ka vienam atbalsta pretendentam iepazīšanās ar informāciju, plāna izstrāde un nepieciešamās informācijas savākšana vidēji prasīs piecas stundas:**C1a =** 4,32 x 5 x 7000 x1 = 151 200 *euro*Pretendents sagatavoto plānu iesniedz Valsts meža dienestā (turpmāk – VMD), pieņemot, ka atbalsta pretendents VMD ierodas ar savu automašīnu. Braukšanas attālums līdz VMD un atpakaļ – vidēji 68 km *(Pilvere I., Nipers A., Kozlinskis V., Tetere V. u.c.* „*Administratīvā sloga un izmaksu izvērtējums lauksaimniekiem*” *(2007)*)**C1b =** (68 km x 10/100) x 1,1 x 7000 x 1 = 52 360 *euro*Iepazīšanās ar atbalsta saņemšanas nosacījumiem, plāna izstrāde un dokumentu iesniegšanas izmaksas kopā:**C1 = C1a + C1b =** 151 200+ 52 360 = 203 560 *euro*1. **Atbalsta pasākumu plāna saskaņošana**

Plāna saskaņošanai VMD tiek izmantoti šādi pieņēmumi par laika patēriņu:* plāna pieņemšana un reģistrēšana (7000 pretendenti) – 40 minūtes (0,67 stundas);
* plāna kamerālā pārbaude (7000 pretendenti) – 45 minūtes (0,75 stundas);
* pārbaudes dabā (7000 pretendenti) – 120 minūtes (2 stundas);
* informācijas izskatīšana, lēmums pieņemšanai un meža īpašnieka informēšana (7000 pretendenti) – 360 minūtes (6 stundas)

**C2 =** 4,32 x (0,67 + 0,75 + 6) x 7000 = 224 380 *euro*1. **Dokumentu sagatavošana un iesniegšana Lauku atbalsta dienestā**

Pretendents iesniedz LAD projekta iesniegumu, VMD saskaņoto plānu un pretendenta deklarāciju (saskaņā ar Ministru kabineta 2014.gada 30.septembra noteikumiem Nr.598 “Noteikumi par valsts un Eiropas Savienības atbalsta piešķiršanu, administrēšanu un uzraudzību lauku un zivsaimniecības attīstībai 2014.–2020.gada plānošanas periodā”), kā arī, ja nepieciešams, papildu informāciju (izziņas atbilstoši konkrētajam atbalsta apakšpasākumam). Tiek pieņemts, ka pretendenta deklarācijas aizpildīšana un projekta iesnieguma aizpildīšana aizņems četras stundas. **C3a** = **(**4,32 x 4) x 7000 x 1 = 120 960 *euro* Tiek pieņemts, ka atbalsta pretendents ierodas LAD reģionālajā pārvaldē ar savu automašīnu. Braukšanas attālums līdz tuvākajai LAD nodaļai un atpakaļ – vidēji 68 km *(Pilvere I., Nipers A., Kozlinskis V., Tetere V. u.c.* „*Administratīvā sloga un izmaksu izvērtējums lauksaimniekiem*” *(2007)*)**C3b =** (68 km x 10/100) x 1,1 x 7000 x 1 = 52 360 *euro*Dokumentu sagatavošanas un iesniegšanas izmaksas kopā:**C3 = C3a + C3b =** 120 960 + 52 360 = 173 320 *euro*1. **Projekta iesnieguma izvērtēšana**

LAD izvērtē projekta iesniegumu un pieņem lēmumu. Projekta izvērtēšanai un lēmuma pieņemšanai LAD tiek izmantoti šādi pieņēmumi par laika patēriņu:* vērtē projekta iesnieguma atbilstību galvenajiem atbalsta saņemšanas nosacījumiem (7000 pretendentu) – 40 minūtes (0,67 stundas);
* vērtē projekta iesnieguma atbilstību administratīvajiem kritērijiem (6860 pretendentu) – 480 minūtes (8 stundas);
* projektu iesniegumu sarindošana atbilstoši projektu atlases kritērijiem (6722 pretendenti) – 120 minūtes (2 stundas);
* lēmuma pieņemšana un pretendenta informēšana (6722 pretendenti) – 120 minūtes (2 stundas)

**C4 =** 4,32 x (0,67) x 7000 + 4,32 x 8 x 6860 + 4,32 x (2+2) x 6722 = 373 498,6 *euro*1. **Informācijas iesniegšana par veiktajiem darbiem**

Pēc projekta īstenošanas pretendents iesniedz VMD pārskatu par projekta īstenošanas rezultātiem. Tiek pieņemts, ka vienam atbalsta pretendentam pārskata sagatavošana vidēji prasīs divas stundas (2 stundas):**C5a =** 4,32 x 2 x 6722 x1 = 58 078,1 *euro*Pretendents pārskatu iesniedz VMD, pieņemot, ka atbalsta pretendents ierodas VMD ar savu automašīnu (ar vidējo attālumu 68 km):**C5b =** (68 km x 10/100) x 1,1 x 6722 x 1 = 50 280,6 *euro*Pārskata sagatavošanas un iesniegšanas izmaksas kopā:**C5 = C5a + C5b =** 58 078,1+ 50 280,6 = 108 358,7 *euro*1. **Plānā projektēto darbību izpildes pārbaude**

VMD pēc pārskata saņemšanas pārbauda mežaudzi. Veikto darbību izvērtēšanai VMD tiek izmantoti šādi pieņēmumi par laika patēriņu:* pārbaudes dabā (6722 pretendenti) – 120 minūtes (2 stundas);
* platības mērījumu veikšana ar GPS un mērījumu izdruku sagatavošana (6722 pretendenti) – 60 minūtes (1 stundas);
* pārbaudes pārskata sagatavošana un LAD informēšana (6722 pretendenti) – 120 minūtes (2 stundas)

**C6 =** 4,32 x (2+1+2) x 6722 = 145 195,2 *euro***Kopējās administratīvās izmaksas personām:****Ckopā =** 203 560 + 224 380 + 173 320 + 373 498,6 + 108 358,7 + 145 195,2 **=** 1 228 312,5 *euro***Cpersonai =** 1 228 312,5 / 6722 **=** 182,7 *euro* |
| Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 5 013 443 | 5 013 443 | 5 013 443 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 5 013 443 | 5 013 443 | 5 013 443 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 7 372 711 | 7 372 711 | 7 372 711 |
| 2.1. valsts pamatbudžets | 0 | 0 | 7 372 711 | 7 372 711 | 7 372 711 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | -2 359 267 | -2 359 267 | -2 359 267 |
| 3.1. valsts pamatbudžets | 0 | 0 | -2 359 267 | -2 359 267 | -2 359 267 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | 0 | 0 | -2 359 267 | -2 359 267 | -2 359 267 |
| 5.1. valsts pamatbudžets | 0 | 0 | -2 359 267 | -2 359 267 | -2 359 267 |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka maksājumu apjoms ir atkarīgs no iesniegto projektu pieteikumu daudzuma un starp gadiem tas var atšķirties, tad kopumā prognozētie izdevumi pa gadiem nav precīzi aprēķināmi. Aprēķins balstās uz kopā programmā pieejamo finansējumu atbalsta pasākumam un iepriekšējā perioda rezultātu izvērtējumu. Kopējais publiskais finansējums pasākumā „Ieguldījumi meža platību paplašināšanā un mežu dzīvotspējas uzlabošanā” ir 36 863 553 EUR.Sadalījumā pa apakšpasākumiem:1. “Meža ieaudzēšana” 9 960 103 EUR (kur Eiropas Lauksaimniecības Fonda lauku attīstībai (ELFLA) budžets sastāda 6 772 870 EUR un valsts budžets – 3 187 233 EUR)2. “Meža ugunsgrēkos un dabas katastrofās iznīcinātu mežaudžu atjaunošana” (5 560 373 EUR (kur ELFLA budžets sastāda 3 781 054 EUR, LV – 1 779 319 EUR)3. “Ieguldījumi meža ekosistēmu noturības un ekoloģiskās vērtības uzlabošanai” (21 343 077 EUR (kur ELFLA budžets sastāda 14 513 292 EUR, LV – 6 829 785 EUR). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | ELFLA ietvaros atbalsta saņēmējiem 2016.gadā un turpmākajos tiks izmaksāts atbalsts no Zemkopības ministrijas budžeta apakšprogrammas 65.08.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2014-2020)” un finanšu līdzekļi tiks pieprasīti normatīvajos aktos noteiktajā kārtībā no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi citos normatīvajos aktos nav nepieciešami. |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Eiropas Parlamenta un Padomes 2013.gada 17.decembra Regula Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 |
| 2. | Citas starptautiskās saistības  | Nav |
| 3. | Cita informācija  | Nav |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra Regula Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr.1698/2005 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 25.pants | Noteikumu projekta 1. punktā izteiktais 25. punkts | Komisijas Regulas prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
|  **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrāde notika ciešā sadarbībā gan ar nevalstisko organizāciju pārstāvjiem, gan ar administrēšanā iesaistītām institūcijām.Tāpat ar konsultāciju pakalpojumu sniedzēju, nevalstisko organizāciju starpniecību un plašsaziņas līdzekļu līdzdalību potenciālie atbalsta pretendenti tika informēti par atbalsta pasākumu nosacījumiem meža nozarē jaunajā plānošanas periodā. |
| 2. | Sabiedrības līdzdalība projekta izstrādē | Nevalstisko organizāciju pārstāvju līdzdalība. |
| 3. | Sabiedrības līdzdalības rezultāti | Projekts izstrādāts ar nevalstisko organizāciju pārstāvju līdzdalību. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests,Valsts meža dienests,Valsts zemes dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  |
|  | Cita informācija | Nav |

Zemkopības ministrs J.Dūklavs

27.07.2015. 16:09

2277

I.Vaite

67027453, Iveta.Vaite@zm.gov.lv